VNT สุดยอด! ไตรมาส 3 กำไรถล่มทลายกว่า 100 เท่าตัว
VNT สุดยอด! ไตรมาส 3 กวาดกำไรถล่มทลายกว่า 100 เท่าตัว โดยมีกำไร 385.26 ลบ.เพิ่มขึ้น 10290% หรือเพิ่มขึ้นกว่า 100 เท่าตัว จากช่วงเดียวกันของปีก่อนที่มีกำไร 3.71 ลบ.เนื่องจากส่วนต่างระหว่างราคาขายผลิตภัณฑ์กับต้นทุนวัตถุดิบที่เพิ่มขึ้น ประกอบกับปริมาณขายผลิตภัณฑ์พีวีซีที่เพิ่มขึ้น ขณะที่ 9 เดือนแรกมีกำไรสุทธิ 529 ลบ. เพิ่มขึ้น 90.46% จากปีก่อนที่มีกำไร 277.75 ลบ.
9 พ.ย. 2558

บริษัท วีนิไทย จำกัด (มหาชน) หรือ VNT รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 385.26 ล้านบาท หรือมีกำไรสุทธิ 0.33 บาทต่อหุ้น เพิ่มขึ้น 10290% หรือเพิ่มขึ้นกว่า 100 เท่าตัว จากช่วงเดียวกันของปีก่อนที่มีกำไรสุทธิ 3.71 ล้านบาท หรือมีกำไรสุทธิ 0.00 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 529 ล้านบาท หรือมีกำไรสุทธิ 0.45 บาทต่อหุ้น เพิ่มขึ้น 90.46% จากช่วงเดียวกันของปีก่อนที่มีกำไรสุทธิ 277.75 ล้านบาท หรือมีกำไรต่อสุทธิ 0.23 บาทต่อหุ้น
โดยผลการดำเนินงานที่มีกำไรเพิ่มขึ้น  เนื่องจากส่วนต่างระหว่างราคาขายผลิตภัณฑ์กับต้นทุนวัตถุดิบที่เพิ่มขึ้น ประกอบกับปริมาณขายผลิตภัณฑ์พีวีซีที่เพิ่มขึ้นเนื่องจากประสบปัญหาทางด้านเทคนิคในการผลิตในปีก่อน อีกทั้งมีการดำเนินโครงการพัฒนาความเป็นเลิศในกระบวนการผลิต ส่งผลให้ลดต้นทุน ทั้งส่วนต้นทุนแปรผัน ต้นทุนคงที่ ตลอดจนเพิ่มผลผลิตผ่านการปรับปรุงประสิทธิภาพโดยรวมของเครื่องจักรได้อีกด้วย